erhwenkuo/poetry-chinese-zhtw huggingface dataset:
魯郡堯祠送吳五之琅琊
作者：李白（唐）

堯沒三千歲，青松古廟存。送行奠桂酒，拜舞清心魂。日色促歸人，連歌倒芳樽。馬嘶俱醉起，分手更何言。
魯郡堯祠送竇明府薄華還西京
作者：李白（唐）

朝策犁眉騧，舉鞭力不堪。強扶愁疾向何處，笑誇故人指絕境，山光水色青於藍。廟中往往來擊鼓，銀鞍繡轂往復回，簸林蹶石鳴風雷。遠煙空翠時明滅，深沉百丈洞海底，那知不有蛟龍蟠。君不見綠珠潭水流東海，綠珠紅粉沉光彩。綠珠樓下花滿園，今日曾無一枝在。昨夜秋聲閶闔來，生前一笑輕九鼎，魏武何悲銅雀臺。我歌白雲倚窗牖，酒中樂酣宵向分，舉觴酹堯堯可聞。何不令皋繇擁篲橫八極，直上青天揮浮雲。高陽小飲真瑣瑣，山公酩酊何如我。竹林七子去道賒，爾向西秦我東越，暫向瀛洲訪金闕。藍田太白若可期，
金鄉送韋八之西京
作者：李白（唐）

客自長安來，還歸長安去。狂風吹我心，西掛鹹陽樹。此情不可道，此別何時遇。望望不見君，連山起煙霧。
送薛九被讒去魯
作者：李白（唐）

宋人不辨玉，魯賤東家丘。我笑薛夫子，胡為兩地遊。黃金消眾口，白璧竟難投。梧桐生蒺藜，綠竹乏佳實。鳳凰宿誰家，遂與群雞匹。田家養老馬，窮士歸其門。蛾眉笑躃者，賓客去平原。卻斬美人首，三千還駿奔。毛公一挺劍，楚趙兩相存。孟嘗習狡兔，三窟賴馮諼。信陵奪兵符，為用侯生言。春申一何愚，刎首為李園。賢哉四公子，撫掌黃泉裡。借問笑何人，笑人不好士。爾去且勿喧，桃李竟何言。沙丘無漂母，誰肯飯王孫。
單父東樓秋夜送族弟沈之秦
作者：李白（唐）

爾從鹹陽來，問我何勞苦。沐猴而冠不足言，坐來黃葉落四五，北斗已掛西城樓。絲桐感人弦亦絕，明日鬥酒別，惆悵清路塵。遙望長安日，不見長安人。長安宮闕九天上，此地曾經為近臣。一朝複一朝，折翮翻飛隨轉蓬，聞弦墜虛下霜空。聖朝久棄青雲士，
送族弟凝至晏堌
作者：李白（唐）

雪滿原野白，戎裝出盤遊。揮鞭布獵騎，四顧登高丘。兔起馬足間，蒼鷹下平疇。喧呼相馳逐，取樂銷人憂。舍此戒禽荒，微聲列齊謳。鳴雞發晏堌，別雁驚淶溝。西行有東音，寄與長河流。
魯城北郭曲腰桑下送張子還嵩陽
作者：李白（唐）

送別枯桑下，凋葉落半空。我行懵道遠，爾獨知天風。誰念張仲蔚，還依蒿與蓬。何時一杯酒，更與李膺同。
八哀詩：贈司空王公思禮
作者：杜甫（唐）

司空出東夷，童稚刷勁翮。追隨燕薊兒，穎銳物不隔。服事哥舒翰，意無流沙磧。未甚拔行間，犬戎大充斥。短小精悍姿，屹然強寇敵。貫穿百萬眾，出入由咫尺。馬鞍懸將首，甲外控鳴鏑。洗劍青海水，刻銘天山石。九曲非外蕃，其王轉深壁。飛兔不近駕，鷙鳥資遠擊。曉達兵家流，飽聞春秋癖。胸襟日沈靜，肅肅自有適。潼關初潰散，萬乘猶辟易。偏裨無所施，元帥見手格。太子入朔方，至尊狩梁益。胡馬纏伊洛，中原氣甚逆。肅宗登寶位，塞望勢敦迫。公時徒步至，請罪將厚責。際會清河公，間道傳玉冊。天王拜跪畢，讜議果冰釋。翠華卷飛雪，熊虎亙阡陌。屯兵鳳凰山，帳殿涇渭闢。金城賊咽喉，詔鎮雄所搤。禁暴清無雙，爽氣春淅瀝。巷有從公歌，野多青青麥。及夫哭廟後，複領太原役。恐懼祿位高，悵望王土窄。不得見清時，嗚呼就窀穸。永系五湖舟，悲甚田橫客。千秋汾晉間，事與雲水白。昔觀文苑傳，豈述廉藺績。嗟嗟鄧大夫，士卒終倒戟。
八哀詩：故司徒李公光弼
作者：杜甫（唐）

司徒天寶末，北收晉陽甲。胡騎攻吾城，愁寂意不愜。人安若泰山，薊北斷右脅。朔方氣乃蘇，黎首見帝業。二宮泣西郊，九廟起頹壓。未散河陽卒，思明偽臣妾。複自碣石來，火焚乾坤獵。高視笑祿山，公又大獻捷。異王冊崇勳，小敵信所怯。擁兵鎮河汴，千里初妥帖。青蠅紛營營，風雨秋一葉。內省未入朝，死淚終映睫。大屋去高棟，長城掃遺堞。平生白羽扇，零落蛟龍匣。雅望與英姿，惻愴槐裡接。三軍晦光彩，烈士痛稠疊。直筆在史臣，將來洗箱篋。吾思哭孤塚，南紀阻歸楫。扶顛永蕭條，未濟失利涉。疲苶竟何人，灑涕巴東峽。
八哀詩：贈左僕射鄭國公嚴公武
作者：杜甫（唐）

鄭公瑚璉器，華嶽金天晶。昔在童子日，已聞老成名。嶷然大賢後，複見秀骨清。開口取將相，小心事友生。閱書百紙盡，落筆四座驚。曆職匪父任，嫉邪常力爭。漢儀尚整肅，胡騎忽縱橫。飛傳自河隴，逢人問公卿。不知萬乘出，雪涕風悲鳴。受詞劍閣道，謁帝蕭關城。寂寞雲臺仗，飄颻沙塞旌。江山少使者，笳鼓凝皇情。壯士血相視，忠臣氣不平。密論貞觀體，揮發岐陽徵。感激動四極，聯翩收二京。西郊牛酒再，原廟丹青明。匡汲俄寵辱，衛霍竟哀榮。四登會府地，三掌華陽兵。京兆空柳色，尚書無履聲。群烏自朝夕，白馬休橫行。諸葛蜀人愛，文翁儒化成。公來雪山重，公去雪山輕。記室得何遜，韜鈐延子荊。四郊失壁壘，虛館開逢迎。堂上指圖畫，軍中吹玉笙。豈無成都酒，憂國只細傾。時觀錦水釣，問俗終相並。意待犬戎滅，人藏紅粟盈。以茲報主願，庶或裨世程。炯炯一心在，沉沉二豎嬰。顏回竟短折，賈誼徒忠貞。飛旐出江漢，孤舟輕荊衡。虛無馬融笛，悵望龍驤塋。空餘老賓客，身上愧簪纓。
八哀詩：贈太子太師汝陽郡王璡
作者：杜甫（唐）

汝陽讓帝子，眉宇真天人。虯須似太宗，色映塞外春。往者開元中，主恩視遇頻。出入獨非時，禮異見群臣。愛其謹潔極，倍此骨肉親。從容聽朝後，或在風雪晨。忽思格猛獸，苑囿騰清塵。羽旗動若一，萬馬肅駪駪。詔王來射雁，拜命已挺身。箭出飛鞚內，上又回翠麟。翻然紫塞翮，下拂明月輪。胡人雖獲多，天笑不為新。王每中一物，手自與金銀。袖中諫獵書，扣馬久上陳。竟無銜橛虞，聖聰矧多仁。官免供給費，水有在藻鱗。匪唯帝老大，皆是王忠勤。晚年務置醴，門引申白賓。道大容無能，永懷侍芳茵。好學尚貞烈，義形必沾巾。揮翰綺繡揚，篇什若有神。川廣不可溯，墓久狐兔鄰。宛彼漢中郡，文雅見天倫。何以開我悲，泛舟俱遠津。溫溫昔風味，少壯已書紳。舊遊易磨滅，衰謝增酸辛。
八哀詩：贈秘書監江夏李公邕
作者：杜甫（唐）

長嘯宇宙間，高才日陵替。古人不可見，前輩複誰繼。憶昔李公存，詞林有根柢。聲華當健筆，灑落富清制。風流散金石，追琢山嶽銳。情窮造化理，學貫天人際。幹謁走其門，碑版照四裔。各滿深望還，森然起凡例。蕭蕭白楊路，洞徹寶珠惠。龍宮塔廟湧，浩劫浮雲衛。宗儒俎豆事，故吏去思計。眄睞已皆虛，跋涉曾不泥。向來映當時，豈獨勸後世。豐屋珊瑚鉤，騏驎織成罽。紫騮隨劍幾，義取無虛歲。分宅脫驂間，感激懷未濟。眾歸賙給美，擺落多藏穢。獨步四十年，風聽九皋唳。嗚呼江夏姿，竟掩宣尼袂。往者武后朝，引用多寵嬖。否臧太常議，面折二張勢。衰俗凜生風，排蕩秋旻霽。忠貞負冤恨，宮闕深旒綴。放逐早聯翩，低垂困炎厲。日斜鵩鳥入，魂斷蒼梧帝。榮枯走不暇，星駕無安稅。幾分漢廷竹，夙擁文侯篲。終悲洛陽獄，事近小臣敝。禍階初負謗，易力何深嚌。伊昔臨淄亭，酒酣託末契。重敘東都別，朝陰改軒砌。論文到崔蘇，指盡流水逝。近伏盈川雄，未甘特進麗。是非張相國，相扼一危脆。爭名古豈然，鍵捷欻不閉。例及吾家詩，曠懷掃氛翳。慷慨嗣真作，諮嗟玉山桂。鐘律儼高懸，鯤鯨噴迢遞。坡陀青州血，蕪沒汶陽瘞。哀贈竟蕭條，恩波延揭厲。子孫存如線，舊客舟凝滯。君臣尚論兵，將帥接燕薊。朗吟六公篇，憂來豁矇蔽。
八哀詩：故秘書少監武功蘇公源明
作者：杜甫（唐）

武功少也孤，徒步客徐兗。讀書東嶽中，十載考墳典。時下萊蕪郭，忍饑浮雲巘。負米晚為身，每食臉必泫。夜字照爇薪，垢衣生碧蘚。庶以勤苦志，報茲劬勞顯。學蔚醇儒姿，文包舊史善。灑落辭幽人，歸來潛京輦。射君東堂策，宗匠集精選。制可題未幹，乙科已大闡。文章日自負，吏祿亦累踐。晨趨閶闔內，足蹋宿昔趼。一麾出守還，黃屋朔風卷。不暇陪八駿，虜庭悲所遣。平生滿尊酒，斷此朋知展。憂憤病二秋，有恨石可轉。肅宗複社稷，得無逆順辨。範曄顧其兒，李斯憶黃犬。秘書茂松意，溟漲本末淺。青熒芙蓉劍，犀兕豈獨剸。反為後輩褻，予實苦懷緬。煌煌齋房芝，事絕萬手搴。垂之俟來者，正始徵勸勉。不要懸黃金，胡為投乳rP。結交三十載，吾與誰遊衍。滎陽複冥莫，罪罟已橫罥。嗚呼子逝日，始泰則終蹇。長安米萬錢，凋喪盡餘喘。戰伐何當解，歸帆阻清沔。尚纏漳水疾，永負蒿裡餞。
八哀詩：故著作郎貶台州司戶滎陽鄭公虔
作者：杜甫（唐）

鶢鶋至魯門，不識鐘鼓饗。孔翠望赤霄，愁思雕籠養。滎陽冠眾儒，早聞名公賞。地崇士大夫，況乃氣精爽。天然生知姿，學立遊夏上。神農極闕漏，黃石愧師長。藥纂西極名，兵流指諸掌。貫穿無遺恨，薈蕞何技癢。圭臬星經奧，蟲篆丹青廣。子雲窺未遍，方朔諧太枉。神翰顧不一，體變鐘兼兩。文傳天下口，大字猶在榜。昔獻書畫圖，新詩亦俱往。滄洲動玉陛，宣鶴誤一響。三絕自禦題，四方尤所仰。嗜酒益疏放，彈琴視天壤。形骸實土木，親近唯几杖。未曾寄官曹，突兀倚書幌。晚就芸香閣，胡塵昏坱莽。反復歸聖朝，點染無滌蕩。老懞台州掾，泛泛浙江槳。覆穿四明雪，饑拾楢溪橡。空聞紫芝歌，不見杏壇丈。天長眺東南，秋色餘魍魎。別離慘至今，斑白徒懷曩。春深秦山秀，葉墜清渭朗。劇談王侯門，野稅林下鞅。操紙終夕酣，時物集遐想。詞場竟疏闊，平昔濫吹獎。百年見存歿，牢落吾安放。蕭條阮咸在，出處同世網。他日訪江樓，含淒述飄蕩。
八哀詩：故右僕射相國張公九齡
作者：杜甫（唐）

相國生南紀，金璞無留礦。仙鶴下人間，獨立霜毛整。矯然江海思，複與雲路永。寂寞想土階，未遑等箕潁。上君白玉堂，倚君金華省。碣石歲崢嶸，天地日蛙黽。退食吟大庭，何心記榛梗。骨驚畏曩哲，鬒變負人境。雖蒙換蟬冠，右地恧多幸。敢忘二疏歸，痛迫蘇耽井。紫綬映暮年，荊州謝所領。庾公興不淺，黃霸鎮每靜。賓客引調同，諷詠在務屏。詩罷地有餘，篇終語清省。一陽發陰管，淑氣含公鼎。乃知君子心，用才文章境。散帙起翠螭，倚薄巫廬並。綺麗玄暉擁，箋誄任昉騁。自我一家則，未缺隻字警。千秋滄海南，名系朱鳥影。歸老守故林，戀闕悄延頸。波濤良史筆，蕪絕大庾嶺。向時禮數隔，製作難上請。再讀徐孺碑，猶思理煙艇。
寫懷二首
作者：杜甫（唐）

勞生共乾坤，何處異風俗。冉冉自趨競，行行見羈束。無貴賤不悲，無富貧亦足。萬古一骸骨，鄰家遞歌哭。鄙夫到巫峽，三歲如轉燭。全命甘留滯，忘情任榮辱。朝班及暮齒，日給還脫粟。編蓬石城東，採藥山北穀。用心霜雪間，不必條蔓綠。非關故安排，曾是順幽獨。達士如弦直，小人似鉤曲。曲直我不知，負暄候樵牧。夜深坐南軒，明月照我膝。驚風翻河漢，梁棟已出日。群生各一宿，飛動自儔匹。吾亦驅其兒，營營為私實。天寒行旅稀，歲暮日月疾。榮名忽中人，世亂如蟣蝨。古者三皇前，滿腹志願畢。胡為有結繩，陷此膠與漆。禍首燧人氏，厲階董狐筆。君看燈燭張，轉使飛蛾密。放神八極外，俯仰俱蕭瑟。終契如往還，得匪合仙術。
可歎
作者：杜甫（唐）

天上浮雲如白衣，斯須改變如蒼狗。古往今來共一時，丈夫正色動引經，酆城客子王季友。群書萬卷常暗誦，豫章太守高帝孫，引為賓客敬頗久。聞道三年未曾語，明月無瑕豈容易，紫氣鬱鬱猶沖鬥。時危可仗真豪俊，王生早曾拜顏色，高山之外皆培塿。用為羲和天為成，死為星辰終不滅，致君堯舜焉肯朽。吾輩碌碌飽飯行，
觀公孫大娘弟子舞劍器行
作者：杜甫（唐）

昔有佳人公孫氏，一舞劍氣動四方。觀者如山色沮喪，來如雷霆收震怒，罷如江海凝清光。絳唇珠袖兩寂寞，與餘問答既有以，感時撫事增惋傷。先帝侍女八千人，梨園子弟散如煙，女樂餘姿映寒日。金粟堆南木已拱，老夫不知其所往，足繭荒山轉愁疾。
往在
作者：杜甫（唐）

往在西京日，胡來滿彤宮。中宵焚九廟，雲漢為之紅。解瓦飛十裡，繐帷紛曾空。疚心惜木主，一一灰悲風。合昏排鐵騎，清旭散錦eL。賊臣表逆節，相賀以成功。是時妃嬪戮，連為糞土叢。當甯陷玉座，白間剝畫蟲。不知二聖處，私泣百歲翁。車駕既雲還，楹桷欻穹崇。故老複涕泗，祠官樹椅桐。宏壯不如初，已見帝力雄。前春禮郊廟，祀事親聖躬。微軀忝近臣，景從陪群公。登階捧玉冊，峨冕耿金鐘。侍祠恧先露，掖垣邇濯龍。天子惟孝孫，五雲起九重。鏡奩換粉黛，翠羽猶蔥朧。前者厭羯胡，後來遭犬戎。俎豆腐羶肉，罘罳行角弓。安得自西極，申命空山東。盡驅詣闕下，士庶塞關中。主將曉逆順，元元歸始終。一朝自罪己，萬裡車書通。鋒鏑供鋤犁，征戍聽所從。冗官各複業，土著還力農。君臣節儉足，朝野歡呼同。中興似國初，繼體如太宗。端拱納諫諍，和風日沖融。赤墀櫻桃枝，隱映銀絲籠。千春薦陵寢，永永垂無窮。京都不再火，涇渭開愁容。歸號故松柏，老去苦飄蓬。
昔遊
作者：杜甫（唐）

昔者與高李，晚登單父臺。寒蕪際碣石，萬裡風雲來。桑柘葉如雨，飛藿去裴回。清霜大澤凍，禽獸有餘哀。是時倉廩實，洞達寰區開。猛士思滅胡，將帥望三臺。君王無所惜，駕馭英雄材。幽燕盛用武，供給亦勞哉。吳門轉粟帛，泛海陵蓬萊。肉食三十萬，獵射起黃埃。隔河憶長眺，青歲已摧頹。不及少年日，無複故人杯。賦詩獨流涕，亂世想賢才。有能市駿骨，莫恨少龍媒。商山議得失，蜀主脫嫌猜。呂尚封國邑，傅說已鹽梅。景晏楚山深，水鶴去低迴。龐公任本性，攜子臥蒼苔。
壯遊
作者：杜甫（唐）

往昔十四五，出遊翰墨場。斯文崔魏徒，以我似班揚。七齡思即壯，開口詠鳳凰。九齡書大字，有作成一囊。性豪業嗜酒，嫉惡懷剛腸。脫略小時輩，結交皆老蒼。飲酣視八極，俗物都茫茫。東下姑蘇臺，已具浮海航。到今有遺恨，不得窮扶桑。王謝風流遠，闔廬丘墓荒。劍池石壁仄，長洲荷芰香。嵯峨閶門北，清廟映回塘。每趨吳太伯，撫事淚浪浪。枕戈憶勾踐，渡浙想秦皇。蒸魚聞匕首，除道哂要章。越女天下白，鑒湖五月涼。剡溪蘊秀異，欲罷不能忘。歸帆拂天姥，中歲貢舊鄉。氣劘屈賈壘，目短曹劉牆。忤下考功第，獨辭京尹堂。放蕩齊趙間，裘馬頗清狂。春歌叢臺上，冬獵青丘旁。呼鷹皂櫪林，逐獸雲雪岡。射飛曾縱鞚，引臂落鶖鶬。蘇侯據鞍喜，忽如攜葛強。快意八九年，西歸到鹹陽。許與必詞伯，賞遊實賢王。曳裾置醴地，奏賦入明光。天子廢食召，群公會軒裳。脫身無所愛，痛飲信行藏。黑貂不免敝，斑鬢兀稱觴。杜曲晚耆舊，四郊多白楊。坐深鄉黨敬，日覺死生忙。朱門任傾奪，赤族迭罹殃。國馬竭粟豆，官雞輸稻粱。舉隅見煩費，引古惜興亡。河朔風塵起，岷山行幸長。兩宮各警蹕，萬裡遙相望。崆峒殺氣黑，少海旌旗黃。禹功亦命子，涿鹿親戎行。翠華擁英嶽，螭虎啖豺狼。爪牙一不中，胡兵更陸梁。大軍載草草，凋瘵滿膏肓。備員竊補袞，憂憤心飛揚。上感九廟焚，下憫萬民瘡。斯時伏青蒲，廷爭守禦床。君辱敢愛死，赫怒幸無傷。聖哲體仁恕，宇縣複小康。哭廟灰燼中，鼻酸朝未央。小臣議論絕，老病客殊方。鬱鬱苦不展，羽翮困低昂。秋風動哀壑，碧蕙捐微芳。之推避賞從，漁父濯滄浪。榮華敵勳業，歲暮有嚴霜。吾觀鴟夷子，才格出尋常。群凶逆未定，側佇英俊翔。
遣懷
作者：杜甫（唐）

昔我遊宋中，惟梁孝王都。名今陳留亞，劇則貝魏俱。邑中九萬家，高棟照通衢。舟車半天下，主客多歡娛。白刃讎不義，黃金傾有無。殺人紅塵裡，報答在斯須。憶與高李輩，論交入酒壚。兩公壯藻思，得我色敷腴。氣酣登吹臺，懷古視平蕪。芒碭雲一去，雁鶩空相呼。先帝正好武，寰海未凋枯。猛將收西域，長戟破林胡。百萬攻一城，獻捷不雲輸。組練棄如泥，尺土負百夫。拓境功未已，元和辭大爐。亂離朋友盡，合遝歲月徂。吾衰將焉託，存歿再嗚呼。蕭條益堪愧，獨在天一隅。乘黃已去矣，凡馬徒區區。不復見顏鮑，系舟臥荊巫。臨餐吐更食，常恐違撫孤。
同元使君舂陵行
作者：杜甫（唐）

遭亂髮盡白，轉衰病相嬰。沈綿盜賊際，狼狽江漢行。歎時藥力薄，為客羸瘵成。吾人詩家秀，博採世上名。粲粲元道州，前聖畏後生。觀乎舂陵作，欻見俊哲情。複覽賊退篇，結也實國楨。賈誼昔流慟，匡衡常引經。道州憂黎庶，詞氣浩縱橫。兩章對秋月，一字偕華星。致君唐虞際，純樸憶大庭。何時降璽書，用爾為丹青。獄訟永衰息，豈唯偃甲兵。淒惻念誅求，薄斂近休明。乃知正人意，不苟飛長纓。涼飆振南嶽，之子寵若驚。色阻金印大，興含滄浪清。我多長卿病，日夕思朝廷。肺枯渴太甚，漂泊公孫城。呼兒具紙筆，隱幾臨軒楹。作詩呻吟內，墨澹字欹傾。感彼危苦詞，庶幾知者聽。
李潮八分小篆歌
作者：杜甫（唐）

蒼頡鳥跡既茫昧，字型變化如浮雲。陳倉石鼓又已訛，嶧山之碑野火焚，棗木傳刻肥失真。苦縣光和尚骨立，尚書韓擇木，騎曹蔡有鄰。開元已來數八分，八分一字直百金，蛟龍盤拏肉屈強。吳郡張顛誇草書，巴東逢李潮，逾月求我歌。我今衰老才力薄，
覽柏中允兼子侄數人除官制詞因述父子兄弟四美載歌絲綸
作者：杜甫（唐）

紛然喪亂際，見此忠孝門。蜀中寇亦甚，柏氏功彌存。深誠補王室，戮力自元昆。三止錦江沸，獨清玉壘昏。高名入竹帛，新渥照乾坤。子弟先卒伍，芝蘭疊璵璠。同心注師律，灑血在戎軒。絲綸實具載，紱冕已殊恩。奉公舉骨肉，誅叛經寒溫。金甲雪猶凍，朱旗塵不翻。每聞戰場說，欻激懦氣奔。聖主國多盜，賢臣官則尊。方當節鉞用，必絕祲沴根。吾病日回首，雲臺誰再論。作歌挹盛事，推轂期孤鶱。
聽楊氏歌
作者：杜甫（唐）

佳人絕代歌，獨立發皓齒。滿堂慘不樂，響下清虛裡。江城帶素月，況乃清夜起。老夫悲暮年，壯士淚如水。玉杯久寂寞，金管迷宮徵。勿雲聽者疲，愚智心盡死。古來傑出士，豈待一知己。吾聞昔秦青，傾側天下耳。
荊南兵馬使太常卿趙公大食刀歌
作者：杜甫（唐）

太常樓船聲嗷嘈，問兵刮寇趨下牢。牧出令奔飛百艘，壯士短衣頭虎毛，憑軒拔鞘天為高。翻風轉日木怒號，芮公回首顏色勞，分閫救世用賢豪。趙公玉立高歌起，魑魅魍魎徒為耳，妖腰亂領敢欣喜。用之不高亦不庳，丹青宛轉麒麟裡，光芒六合無泥滓。
王兵馬使二角鷹
作者：杜甫（唐）

悲臺蕭颯石巃嵸，哀壑杈椏浩呼洶。中有萬裡之長江，二鷹猛腦徐侯穟，目如愁胡視天地。杉雞竹兔不自惜，將軍樹勳起安西，昆侖虞泉入馬蹄。白羽曾肉三狻猊，惡鳥飛飛啄金屋，安得爾輩開其群，驅出六合梟鸞分。
狄明府
作者：杜甫（唐）

梁公曾孫我姨弟，不見十年官濟濟。大賢之後竟陵遲，今者兄弟一百人，幾人卓絕秉周禮。在汝更用文章為，狄公執政在末年，濁河終不汙清濟。國嗣初將付諸武，太宗社稷一朝正，漢官威儀重昭洗。時危始識不世才，胡為漂泊岷漢間，幹謁王侯頗曆抵。況乃山高水有波，早歸來，黃土泥衣眼易眯。
秋風二首
作者：杜甫（唐）

秋風淅淅吹巫山，上牢下牢修水關。吳檣楚柁牽百丈，中巴不曾訊息好，暝傳戍鼓長雲間。秋風淅淅吹我衣，東流之外西日微。天清小城搗練急，會將白髮倚庭樹，故園池臺今是非。
久雨期王將軍不至
作者：杜甫（唐）

天雨蕭蕭滯茅屋，空山無以慰幽獨。銳頭將軍來何遲，泉源泠泠雜猿狖，泥濘漠漠饑鴻鵠。歲暮窮陰耿未已，前者坐皮因問毛，知子歷險人馬勞。異獸如飛星宿落，走平亂世相催促，一豁明主正鬱陶。憶昔範增碎玉鬥，
別李秘書始興寺所居
作者：杜甫（唐）

不見秘書心若失，及見秘書失心疾。安為動主理信然，妻兒待我且歸去，他日杖藜來細聽。
虎牙行
作者：杜甫（唐）

秋風欻吸吹南國，天地慘慘無顏色。洞庭揚波江漢回，杜鵑不來猿狖寒，山鬼幽憂雪霜逼。楚老長嗟憶炎瘴，漁陽突騎獵青丘，犬戎鎖甲聞丹極。八荒十年防盜賊，
錦樹行
作者：杜甫（唐）

今日苦短昨日休，歲雲暮矣增離憂。霜凋碧樹待錦樹。萬壑東逝無停留。荒戍之城石色古，東郭老人住青丘。飛書白帝營鬥粟，琴瑟几杖柴門幽。青草萋萋盡枯死，故國三年一訊息。終南渭水寒悠悠。五陵豪貴反顛倒，莫愁父母少黃金，天下風塵兒亦得。
赤霄行
作者：杜甫（唐）

孔雀未知牛有角，渴飲寒泉逢抵觸。赤霄懸圃須往來，皇孫猶曾蓮勺困，衛莊見貶傷其足。老翁慎莫怪少年，
前苦寒行二首
作者：杜甫（唐）

漢時長安雪一丈，牛馬毛寒縮如蝟。楚江巫峽冰入懷，玄冥祝融氣或交，手持白羽未敢釋。去年白帝雪在山，今年白帝雪在地。凍埋蛟龍南浦縮，三足之烏足恐斷，羲和送將何所歸。
後苦寒行二首
作者：杜甫（唐）

南紀巫廬瘴不絕，太古以來無尺雪。蠻夷長老怨苦寒，安得春泥補地裂。晚來江門失大木，猛風中夜吹白屋。天兵斬斷青海戎，
晚晴
作者：杜甫（唐）

高唐暮冬雪壯哉，舊瘴無複似塵埃。崖沉穀沒白皚皚，未怪及時少年子，揚眉結義黃金臺。洎乎吾生何飄零，
複陰
作者：杜甫（唐）

方冬合遝玄陰塞，昨日晚晴今日黑。萬裡飛蓬映天過，君不見夔子之國杜陵翁，牙齒半落左耳聾。
夜歸
作者：杜甫（唐）

夜來歸來沖虎過，山黑家中已眠臥。傍見北斗向江低，白頭老罷舞複歌，杖藜不睡誰能那。
寄柏學士林居
作者：杜甫（唐）

自胡之反持干戈，天下學士亦奔波。歎彼幽棲載典籍，亂代飄零餘到此，古人成敗子如何。荊揚春冬異風土，盜賊縱橫甚密邇，形神寂寞甘辛苦。幾時高議排金門，
寄從孫崇簡
作者：杜甫（唐）

嵯峨白帝城東西，南有龍湫北虎溪。吾孫騎曹不騎馬，與汝林居未相失，近身藥裹酒長攜。牧豎樵童亦無賴，
奉酬薛十二丈判官見贈
作者：杜甫（唐）

忽忽峽中睡，悲風方一醒。西來有好鳥，為我下青冥。羽毛淨白雪，慘澹飛雲汀。既蒙主人顧，舉翮唳孤亭。持以比佳士，及此慰揚舲。清文動哀玉，見道發新硎。欲學鴟夷子，待勒燕山銘。誰重斷蛇劍，致君君未聽。志在麒麟閣，無心雲母屏。卓氏近新寡，豪家朱門扃。相如才調逸，銀漢會雙星。客來洗粉黛，日暮拾流螢。不是無膏火，勸郎勤六經。老夫自汲澗，野水日泠泠。我歎黑頭白，君看銀印青。臥病識山鬼，為農知地形。誰矜坐錦帳，苦厭食魚腥。東西兩岸坼，橫水注滄溟。碧色忽惆悵，風雷搜百靈。空中右白虎，赤節引娉婷。自雲帝裡女，噀雨鳳凰翎。襄王薄行跡，莫學冷如丁，丈人但安坐，休辨渭與涇。龍蛇尚格鬥，灑血暗郊坰。吾聞聰明主，治國用輕刑。銷兵鑄農器，今古歲方寧。文王日儉德，俊乂始盈庭。榮華貴少壯，豈食楚江萍。
醉為馬墜，諸公攜酒相看
作者：杜甫（唐）

甫也諸侯老賓客，罷酒酣歌拓金戟。騎馬忽憶少年時，粉堞電轉紫遊韁，東得平岡出天壁。江村野堂爭入眼，安知決臆追風足，朱汗驂驔猶噴玉。不虞一蹶終損傷，明知來問腆我顏，杖藜強起依僮僕。語盡還成開口笑，共指西日不相貸，喧呼且覆杯中淥。何必走馬來為問，
別李義
作者：杜甫（唐）

神堯十八子，十七王其門。道國洎舒國，督唯親弟昆。中外貴賤殊，餘亦忝諸孫。丈人嗣三葉，之子白玉溫。道國繼德業，請從丈人論。丈人領宗卿，肅穆古制敦。先朝納諫諍，直氣橫乾坤。子建文筆壯，河間經術存。爾克富詩禮，骨清慮不喧。洗然遇知己，談論淮湖奔。憶昔初見時，小襦繡芳蓀。長成忽會面，慰我久疾魂。三峽春冬交，江山雲霧昏。正宜且聚集，恨此當離尊。莫怪執杯遲，我衰涕唾煩。重問子何之，西上岷江源。願子少幹謁，蜀都足戎軒。誤失將帥意，不如親故恩。少年早歸來，梅花已飛翻。努力慎風水，豈惟數盤飧。猛虎臥在岸，蛟螭出無痕。王子自愛惜，老夫困石根。生別古所嗟，發聲為爾吞。
送高司直尋封閬州
作者：杜甫（唐）

丹雀銜書來，暮棲何鄉樹。驊騮事天子，辛苦在道路。司直非冗官，荒山甚無趣。借問泛舟人，胡為入雲霧。與子姻婭間，既親亦有故。萬裡長江邊，邂逅一相遇。長卿消渴再，公幹沉綿屢。清談慰老夫，開卷得佳句。時見文章士，欣然澹情素。伏枕聞別離，疇能忍漂寓。良會苦短促，溪行水奔注。熊羆咆空林，遊子慎馳騖。西謁巴中侯，艱險如跬步。主人不世才，先帝常特顧。拔為天軍佐，崇大王法度。淮海生清風，南翁尚思慕。公宮造廣廈，木石乃無數。初聞伐松柏，猶臥天一柱。我瘦書不成，成字讀亦誤。為我問故人，勞心練征戍。
君不見，簡蘇徯
作者：杜甫（唐）

君不見道邊廢棄池，君不見前者摧折桐。百年死樹中琴瑟，
贈蘇四徯
作者：杜甫（唐）

異縣昔同遊，各雲厭轉蓬。別離已五年，尚在行李中。戎馬日衰息，乘輿安九重。有才何棲棲，將老委所窮。為郎未為賤，其奈疾病攻。子何面黧黑，不得豁心胸。巴蜀倦剽掠，下愚成土風。幽薊已削平，荒徼尚彎弓。斯人脫身來，豈非吾道東。乾坤雖寬大，所適裝囊空。肉食哂菜色，少壯欺老翁。況乃主客間，古來逼側同。君今下荊揚，獨帆如飛鴻。二州豪俠場，人馬皆自雄。一請甘饑寒，再請甘養蒙。
寄薛三郎中
作者：杜甫（唐）

人生無賢愚，飄颻若埃塵。自非得神仙，誰免危其身。與子俱白頭，役役常苦辛。雖為尚書郎，不及村野人。憶昔村野人，其樂難具陳。藹藹桑麻交，公侯為等倫。天未厭戎馬，我輩本常貧。子尚客荊州，我亦滯江濱。峽中一臥病，瘧癘終冬春。春複加肺氣，此病蓋有因。早歲與蘇鄭，痛飲情相親。二公化為土，嗜酒不失真。餘今委修短，豈得恨命屯。聞子心甚壯，所過信席珍。上馬不用扶，每扶必怒嗔。賦詩賓客間，揮灑動八垠。乃知蓋代手，才力老益神。青草洞庭湖，東浮滄海漘。君山可避暑，況足採白蘋。子豈無扁舟，往復江漢津。我未下瞿塘，空念禹功勤。聽說松門峽，吐藥攬衣巾。高秋卻束帶，鼓枻視青旻。鳳池日澄碧，濟濟多士新。餘病不能起，健者勿逡巡。上有明哲君，下有行化臣。
大覺高僧蘭若
作者：杜甫（唐）

巫山不見廬山遠，松林蘭若秋風晚。一老猶鳴日暮鐘，飛錫去年啼邑子，獻花何日許門徒。
秋夜閒居即事寄廬山鄭員外、蜀郡符處士
作者：楊巨源（唐）

憂思繁未整，良辰會無由。引領遲佳音，星紀屢以周。蓬閬絕華耀，況乃處窮愁。墜葉寒擁砌，燈火夜悠悠。開琴弄清弦，窺月俯澄流。冉冉鴻雁度，蕭蕭帷箔秋。悵懷石門詠，緬慕碧雞遊。彷彿蒙顏色，崇蘭隱芳洲。
獨不見
作者：楊巨源（唐）

東風豔陽色，柳綠花如霰。競理同心鬟，爭持合歡扇。香傳賈娘手，粉離何郎面。最恨捲簾時，含情獨不見。
題趙孟莊
作者：楊巨源（唐）

管鮑化為塵，交友存如線。升堂俱自媚，得路難相見。懿君敦三益，頹俗期一變。心同襲芝蘭，氣合回霜霰。石門雲臥久，玉洞花尋遍。王浚愛旌旗，梁竦勞州縣。煙鴻秋更遠，天馬寒愈健。願事郭先生，青囊書幾卷。
辭魏博田尚書出境後，感恩戀德，因登叢臺
作者：楊巨源（唐）

薦書及龍鍾，此事鏤心骨。親知殊悢悢，徒禦方咄咄。叢臺邯鄲郭，臺上見新月。離恨始分明，歸思更超忽。懷仁淚空盡，感事情又發。他時躧履聲，曉日照丹闕。
夏日苦熱，同長孫主簿過仁壽寺納涼
作者：楊巨源（唐）

火入天地爐，南方正何劇。四郊長雲紅，六合太陽赤。赫赫沸泉壑，焰焰焦砂石。思減祝融權，期匡諸子宅。因投竹林寺，一問青蓮客。心空得清涼，理證等喧寂。開襟天籟回，步履雨花積。微風動珠簾，惠氣入瑤席。境閑性方謐，塵遠趣皆適。淹駕殊未還，朱欄敞虛碧。
送李虞仲秀才歸東都，因寄元李二友
作者：楊巨源（唐）

高翼閑未倦，孤雲曠無期。晴霞海西畔，秋草燕南時。鄴中多上才，耿耿丹霄姿。顧我於逆旅，與君發光儀。同將儒者方，獲忝攜人知。幽蘭與芳佩，寒玉鏘美詞。舊友在伊洛，鳴蟬思山陂。到來再春風，夢盡雙瓊枝。素業且無負，青冥殊未遲。南橋天氣好，脈脈一相思。
和盧諫議朝回書情即事寄兩省閣老兼呈二起居諫院諸院長
作者：楊巨源（唐）

寵位資寂用，回頭憐二疏。超遙比鶴性，皎潔同僧居。華組澹無累，單床歡有餘。題詩天風灑，屬思紅霞舒。藹藹延合東，晨光映林初。爐香深內殿，山色明前除。對客默焚稿，何人知諫書。全仁氣逾勁，大辨言甚徐。逸步寄青瑣，閑吟親綺疏。清輝被鸞渚，瑞藹含龍渠。謝監營野墅，陶公愛吾廬。悠然遠者懷，聖代飄長裾。端弼緝元化，至音生太虛。一戎殄欃槍，重譯充儲胥。借地種寒竹，看雲憶春蔬。靈機棲杳冥，談笑登軒車。晚跡識麒麟，秋英見芙蕖。危言直且莊，曠抱鬱以攄。志業耿冰雪，光容粲璠璵。時賢儼仙掖，氣謝心何如。
奉酬竇郎中早入省苦寒見寄
作者：楊巨源（唐）

玄冥怒含風，群物戒嚴節。空山頑石破，幽澗層冰裂。題詩金華彥，接武丹霄烈。曠懷玉京雲，孤唱粉垣雪。窮陰總凝冱，正氣直肅殺。天狼看墜地，霜兔敢拒穴。悠然蓬蒿士，亦得奉朝謁。羸驂苦遲遲，單僕怨切切。端闈仙階邃，廣陌凍橋滑。旭日鴛鷺行，瑞煙芙蓉闕。司寒申鄭重，成歲在凜冽。謝監逢酒時，袁生閉門月。漸思霜霰減，欲報陽和發。誰家挾纊心，何地當壚熱。慘舒能一改，恭聽遠者說。
野園獻果呈員外
作者：楊巨源（唐）

西園果初熟，上客心逾愜。凝粉乍辭枝，飄紅仍帶葉。幽姿寫瓊實，殷彩呈妝頰。持此贈佳期，清芬羅袖裛。
大堤曲
作者：楊巨源（唐）

二八嬋娟大堤女，開壚相對依江渚。待客登樓向水看，自傳芳酒涴紅袖，誰調妍妝回翠娥。珍簟華燈夕陽後，歲歲逢迎沙岸間，北人多識綠雲鬟。無端嫁與五陵少，
楊花落
作者：楊巨源（唐）

北斗南迴春物老，紅英落盡綠尚早。韶風澹蕩無所依，人家女兒出羅幕，靜掃玉庭待花落。寶環纖手捧更飛，東園桃李芳已歇，獨有楊花嬌暮春。
月宮詞
作者：楊巨源（唐）

宮中月明何所似，如積如流滿田地。迥過前殿曾學眉，藻井浮花共陵亂，玉階零露相裴回。稍映明河泛仙馭，皎皎蒼蒼千里同，穿煙飄葉九門通。珠簾欲卷畏成水，飛蓋愁看素暈低，稱觴願踏清輝遍。江上無雲夜可憐，
贈從弟茂卿
作者：楊巨源（唐）

吾從驥足楊茂卿，性靈且奇才甚清。海內方微風雅道，王維證時符水月，杜甫狂處遺天地。流水東西岐路分，
烏啼曲贈張評事
作者：楊巨源（唐）

可憐楊葉複楊花，雪淨煙深碧玉家。烏棲不定枝條弱，
端午日伏蒙內侍賜晨服
作者：楊巨源（唐）

彩縷纖仍麗，淩風卷複開。方應五日至，應自九天來。在笥清光發，當軒暑氣回。遙知及時節，刀尺火雲催。
胡姬詞
作者：楊巨源（唐）

妍豔照江頭，春風好客留。當壚知妾慣，送酒為郎羞。香渡傳蕉扇，妝成上竹樓。數錢憐皓腕，非是不能留。
春日有贈
作者：楊巨源（唐）

堤暖柳絲斜，風光屬謝家。晚心應戀水，春恨定因花。步遠憐芳草，歸遲見綺霞。由來感情思，獨自惜年華。
襄陽樂
作者：楊巨源（唐）

閑隨少年去，試上大堤遊。畫角棲烏起，清弦過客愁。碑沉楚山石，珠徹漢江秋。處處風情好，盧家更上樓。
關山月
作者：楊巨源（唐）

蒼茫臨故關，迢遞照秋山。萬裡平蕪靜，孤城落葉閑。露濃棲雁起，天遠戍兵還。複映徵西府，光深組練間。
長城聞笛
作者：楊巨源（唐）

孤城笛滿林，斷續共霜砧。夜月降羌淚，秋風老將心。靜過寒壘遍，暗入故關深。惆悵梅花落，山川不可尋。
春晚東歸留贈李功曹
作者：楊巨源（唐）

芳田岐路斜，脈脈惜年華。雲路青絲騎，香含翠幰車。歌聲仍隔水，醉色未侵花。唯有懷鄉客，東飛羨曙鴉。
送殷員外使北蕃
作者：楊巨源（唐）

二軒將雨露，萬裡入煙沙。和氣生中國，燻風屬外家。塞蘆隨雁影，關柳拂駝花。努力黃雲北，仙曹有雉車。
送許侍禦充雲南哀冊使判官
作者：楊巨源（唐）

萬裡永昌城，威儀奉聖明。冰心瘴江冷，霜憲漏天晴。荒外開亭候，雲南降旆旌。他時功自許，絕域轉哀榮。
秋日題陳宗儒圃亭，淒然感舊
作者：楊巨源（唐）

曾隨何水部，待月東亭宿。今日重憑欄，清風空在竹。前山依舊碧，閑草經秋綠。時物方宛然，蛛絲一何速。
和鄭少師相公題慈恩寺禪院
作者：楊巨源（唐）

舊寺長桐孫，朝天是聖恩。謝公詩更老，蕭傅道方尊。白法知深得，蒼生要重論。若為將此望，心地向空門。
同趙校書題普救寺
作者：楊巨源（唐）

東門高處天，一望幾悠然。白浪過城下，青山滿寺前。塵光分驛道，嵐色到人煙。氣象須文字，逢君大雅篇。
春日與劉評事過故證上人院
作者：楊巨源（唐）

曾共劉諮議，同時事道林。與君方掩淚，來客是知心。階雪淩春積，鐘煙向夕深。依然舊童子，相送出花陰。
春雪題興善寺廣宣上人竹院
作者：楊巨源（唐）

皎潔青蓮客，焚香對雪朝。竹內催淅瀝，花雨讓飄颻。觸石和雲積，縈池拂水消。只應將日月，顏色不相饒。
清明日後土祠送田徹
作者：楊巨源（唐）

清明千萬家，處處是年華。榆柳芳辰火，梧桐今日花。祭祠結雲綺，遊陌擁香車。惆悵田郎去，原回煙樹斜。
酬令狐員外直夜書懷見寄
作者：楊巨源（唐）

花枝暖欲舒，粉署夜方初。世職推傳盛，春刑是減餘。芸香能護字，鉛槧善呈書。此地從頭白，經年望雉車。
題表丈三大夫書齋
作者：楊巨源（唐）

盛府自蓮花，群公是歲華。蘭姿丈人圃，松色大夫家。素卷堆瑤席，朱弦映絳紗。詩題三百首，高韻照春霞。
春日送沈贊府歸潯陽覲叔父
作者：楊巨源（唐）

潯陽阮咸宅，九派竹林前。花嶼高如浪，雲峰遠似天。江聲在南巷，海氣入東田。才子今朝去，風濤思渺然。
與李文仲秀才同賦泛酒花詩
作者：楊巨源（唐）

若道春無賴，飛花合逐風。巧知人意裡，解入酒杯中。香濕勝含露，光搖似泛空。請君回首看，幾片舞芳叢。
登寧州城樓
作者：楊巨源（唐）

宋玉本悲秋，今朝更上樓。清波城下去，此意重悠悠。晚菊臨杯思，寒山滿郡愁。故關非內地，一為漢家羞。
同薛侍禦登黎陽縣樓眺黃河
作者：楊巨源（唐）

倚檻恣流目，高城臨大川。九回紆白浪，一半在青天。氣肅晴空外，光翻曉日邊。開襟值佳景，懷抱更悠然。
和權相公南園閑涉寄廣宣上人
作者：楊巨源（唐）

浩氣抱天和，閑園載酒過。步因秋景曠，心向晚雲多。翠玉思回鳳，玄珠肯在鵝。問師登幾地，空性奈詩何。
供奉定法師歸安南
作者：楊巨源（唐）

故鄉南越外，萬裡白雲峰。經論辭天去，香花入海逢。鷺濤清梵徹，蜃閣化城重。心到長安陌，交州後夜鐘。
池上竹
作者：楊巨源（唐）

一叢嬋娟色，四面清冷波。氣潤晚煙重，光閑秋露多。翠筠入疏柳，清影拂圓荷。歲晏琅玕實，心期有鳳過。
長安春遊
作者：楊巨源（唐）

鳳城春報曲江頭，上客年年是勝遊。日暖雲山當廣陌，桂壁朱門新邸第，漢家恩澤問酇侯。
送定法師歸蜀，法師即紅樓院供奉廣宣上人兄弟
作者：楊巨源（唐）

鳳城初日照紅樓，禁寺公卿識惠休。詩引棣華沾一雨，空性碧雲無處所，約公曾許剡溪遊。
早朝
作者：楊巨源（唐）

鐘聲清禁才應徹，漏報仙闈儼已開。雙闕薄煙籠菡萏，聖道逍遙更何事，願將巴曲贊康哉。
贈張將軍
作者：楊巨源（唐）

關西諸將揖容光，獨立營門劍有霜。知愛魯連歸海上，年少功高人最羨，漢家壇樹月蒼蒼。
和侯大夫秋原山觀徵人回
作者：楊巨源（唐）

兩河戰罷萬方清，原上軍回識舊營。立馬望雲秋塞靜，聖代止戈資廟略，諸侯不復更長徵。
送人過衛州
作者：楊巨源（唐）

憶昔徵南府內遊，君家東合最淹留。縱橫聯句長侵曉，相思前路幾回首，滿眼青山過衛州。
寄中書同年舍人
作者：楊巨源（唐）

晴明紫閣最高峰，仙掖開簾範彥龍。五色天書詞煥爛，二十年前同日喜，碧霄何路得相逢。
酬於駙馬二首
作者：楊巨源（唐）

綺陌塵香曙色分，碧山如畫又逢君。蛟藏秋月一片水，陽和本是煙霄曲，須向花間次第聞。芳時碧落心應斷，今日清詞事不同。瑤草秋殘仙圃在，長得聞詩歡自足，會看春露濕蘭叢。
將歸東都寄令狐舍人
作者：楊巨源（唐）

綠楊紅杏滿城春，一騎悠悠萬井塵。岐路未關今日事，多病晚來還有策，雒陽山色舊相親。
寄江州白司馬
作者：楊巨源（唐）

江州司馬平安否，惠遠東林住得無。湓浦曾聞似衣帶，莫謾拘牽雨花社，青雲依舊是前途。
薛司空自青州歸朝
作者：楊巨源（唐）

天眷君陳久在東，歸朝人看大司空。黃河岸畔長無事，一門累葉淩煙閣，次第儀形漢上公。
送章孝標校書歸杭州因寄白舍人
作者：楊巨源（唐）

曾過靈隱江邊寺，獨宿東樓看海門。潮色銀河鋪碧落，若訪郡人徐孺子，應須騎馬到沙村。
述舊紀勳寄太原李光顏侍中二首
作者：楊巨源（唐）

玉塞含淒見雁行，北垣新詔拜龍驤。弟兄間世真飛將，河源收地心猶壯，笑向天西萬裡霜。倚天長劍截雲孤，報國縱橫見丈夫。五載登壇真宰相，料敵知機在方寸，不勞心力講陰符。
酬盧員外
作者：楊巨源（唐）

謝傅旌旗控上游，盧郎樽俎借前籌。舜城風土臨清廟，滿筵舊府笙歌在，獨有羊曇最淚流。
古意贈王常侍
作者：楊巨源（唐）

繡戶紗窗北裡深，香風暗動鳳凰簪。組紃常在佳人手。刀尺空搖寒女心。欲學齊謳逐雲管，還思楚練拂霜砧。東家少婦當機織，應念無衣雪滿林。
送裴中丞出使
作者：楊巨源（唐）

一清淮甸假朝綱，金印初迎細柳黃。辭闕天威和雨露，宣諭生靈真重任，回軒應問石渠郎。
送絳州盧使君
作者：楊巨源（唐）

應將清淨結心期，又共陽和到郡時。絳老問年須算字，他日徵還作霖雨，不須求賽敬亭祠。
贈李傅
作者：楊巨源（唐）

知因公望掩能文，誓激明誠在致君。曾罷雙旌瞻白日，
上裴中丞
作者：楊巨源（唐）

六年西掖弘湯誥，三捷東堂總漢科。政引風霜成物色，應笑白須揚執戟，可憐春日老如何。
和人與人分惠賜冰
作者：楊巨源（唐）

天水藏來玉墮空，先頒密署幾人同。映盤皎潔非資月，麗詞珍貺難雙有，迢遞金輿殿角東。
觀打球有作
作者：楊巨源（唐）

親掃球場如砥平，龍驤驟馬曉光晴。入門百拜瞻雄勢，欲令四海氛煙靜，杖底纖塵不敢生。
早春即事呈劉員外
作者：楊巨源（唐）

明朝晴暖即相隨，肯信春光被雨欺。且任文書堆案上，更待雜芳成豔錦，鄴中爭唱仲宣詩。
送司徒童子
作者：楊巨源（唐）

衛多君子魯多儒，七歲聞天笑舞雩。光彩春風初轉蕙，況複元侯旌爾善，桂林枝上得鵷雛。
寄昭應王丞
作者：楊巨源（唐）

武皇金輅輾香塵，每歲朝元及此辰。光動泉心初浴日，瑞靄朝朝猶望幸，天教赤縣有詩人。
酬崔博士
作者：楊巨源（唐）

自知頑叟更何能，唯學雕蟲謬見稱。長被有情邀唱和，今日為君書壁右，孤城莫怕世人憎。
酬裴舍人見寄
作者：楊巨源（唐）

誰道重遷是舊班，自將霄漢比鄉關。二妃樓下宜臨水，詩陪亞相逾三紀，石笥煙霞不共攀。
和劉員外陪韓僕射野亭公宴
作者：楊巨源（唐）

好客風流玳瑁簪，重簷高幕曉沉沉。綺筵霜重旌旗滿，寒笳一曲嚴城暮，雲騎連嘶香外林。
酬崔駙馬惠箋百張兼貽四韻
作者：楊巨源（唐）

百張雲樣亂花開，七字文頭豔錦回。浮碧空從天上得，滿篋清光應照眼，欲題凡韻輒裴回。
贈史開封
作者：楊巨源（唐）

天低荒草誓師壇，鄧艾心知戰地寬。鼓角迥臨霜野曙，曾從伏波徵絕域，磧西蕃部怯金鞍。
奉寄通州元九侍禦
作者：楊巨源（唐）

大明宮殿鬱蒼蒼，紫禁龍樓直署香。九陌華軒爭道路，共說聖朝容直氣，期君新歲奉恩光。
贈渾鉅中允
作者：楊巨源（唐）

公子髫年四海聞，城南侍獵雪雰雰。馬盤曠野弦開月，一枝瓊萼朝光好，彩服飄飄從冠軍。
重送胡大夫赴振武
作者：楊巨源（唐）

向年擢桂儒生業，今日分茅聖主恩。旌旆仍將過鄉路，布惠宣威大夫事，不妨詩思許琴尊。
送陳判官罷舉赴江外
作者：楊巨源（唐）

練思多時冰雪清，拂衣無語別書生。莫將甲乙為前累，心期玉帳親臺位，魏勃因君說姓名。
奉和裴相公
作者：楊巨源（唐）

竹寺題名一半空，衰榮三十六人中。在生本要求知己，若為問得蒼蒼意，造化無言自是功。
和大夫邊春呈長安親故
作者：楊巨源（唐）

嚴城吹笛思寒梅，二月冰河一半開。紫陌詩情依舊在，旌旆朝天不知晚，將星高處近三臺。
張郎中段員外初直翰林報寄長句
作者：楊巨源（唐）

秋空如練瑞雲明，天上人間莫問程。丹鳳詞頭供二妙，啟沃朝朝深禁裡，香爐煙外是公卿。
奉酬端公春雪見寄
作者：楊巨源（唐）

造化多情狀物親，剪花鋪玉萬重新。閑飄上路呈豐歲，遙知獨立芝蘭閣，滿眼清光壓俗塵。
盧郎中拜陵遇雪蒙見召因寄
作者：楊巨源（唐）

南宮使者有光輝，欲拜諸陵瑞雪飛。蘋葉已修青玉薦，寒冷出郊猶未得，羨公將事看芳菲。
冬夜陪丘侍禦先輩聽崔校書彈琴
作者：楊巨源（唐）

雪滿中庭月映林，謝家幽賞在瑤琴。楚妃波浪天南遠，若將雅調開詩興，未抵丘遲一片心。
元日含元殿下立仗丹鳳樓門下宣赦相公稱賀二首
作者：楊巨源（唐）

天垂臺耀掃欃槍，壽獻香山祝聖明。丹鳳樓前歌九奏，從此登封資廟略，兩河連海一時清。臨軒啟扇似雲收，率土朝天劇水流。瑞色含春當正殿，請問漢家功第一，麒麟閣上識酇侯。
元日觀朝
作者：楊巨源（唐）

北極長尊報聖期，周家何用問元龜。天顏入曙千官拜，微臣願獻堯人祝，壽酒年年太液池。
題賈巡官林亭
作者：楊巨源（唐）

白鳥閑棲亭樹枝，綠樽仍對菊花籬。許詢本愛交禪侶，門前長者無虛轍，一片寒光動水池。
和元員外題昇平裡新齋
作者：楊巨源（唐）

自知休沐諸幽勝，遂肯高齋枕廣衢。舊地已開新玉圃，此外唯應任真宰，同塵敢是道門樞。
送澹公歸嵩山龍潭寺葬本師
作者：楊巨源（唐）

野煙秋水蒼茫遠，禪境真機去住閑。雙樹為家思舊壑，莫戀本師金骨地，空門無處複無關。
邵州陪王郎中宴
作者：楊巨源（唐）

西塞無塵多玉筵，貔貅鴛鷺儼相連。紅茵照水開樽俎，魯儒縱使他時有，不似歡娛及少年。
和令狐舍人酬峰上人題山欄孤竹
作者：楊巨源（唐）

滿院冰姿粉籜殘，一莖青翠近簾端。離叢自欲親香火，範雲許訪西林寺，枝葉須和彩鳳看。
寄贈田倉曹灣
作者：楊巨源（唐）

芳蘭媚庭除，灼灼紅英舒。身為陋巷客，門有絳轅車。朝覽夷吾傳，暮習潁陽書。眄雲高羽翼，待賈蘊璠璵。纓弁雖雲阻，音塵豈複疏。若因風雨晦，應念寂寥居。
上劉侍中
作者：楊巨源（唐）

命代生申甫，承家翊禹湯。廟謨膺間氣，師律動清霜。鐘鼎勳庸大，山河誡誓長。英姿淩虎視，逸步壓龍驤。道協陶鈞力，恩回日月光。一言弘社稷，九命備珪璋。政洽軍逾肅，仁敷物已康。朱門重棨戟，丹詔半縑緗。位總雲龍野，師臨涿鹿鄉。射鵰天更碧，吹角塞仍黃。深入平夷落，橫行闢漢疆。功垂貞石遠，名映色絲香。斷磧瞻貔武，臨池識鳳凰。舞腰凝綺榭，歌響拂雕樑。杯淨傳鸚鵡，裘鮮照鷫鸘。吟詩白羽扇，校獵綠沈槍。風景佳人地，煙沙壯士場。幕中邀謝鑒，麾下得周郎。珠影含空徹，瓊枝映座芳。王渾知武子，陳寔獎元方。富貴春無限，歡娛夜未央。管絃隨玉帳，尊俎奉金章。俗理寧因勸，邊城詎假防。軍容雄朔漠，公望冠巖廊。分野鄰孤島，京坻溢萬廂。曙華分碣石，秋色入衡陽。城遠迷玄兔，川明辯白狼。忠賢多感激，今古共蒼茫。堤擁紅蕖豔，橋分翠柳行。軒車紛自至，亭館鬱相當。珍簟回煩暑，層軒引早涼。聽琴知思靜，說劍覺神揚。佳景燕臺上，清輝鄭驛傍。鼓鼙喧北裡，珪玉映東床。敢衒由之瑟，甘循賜也牆。官微思假路，戰勝忝升堂。欲奮三年翼，頻回一夕腸。消憂期酒聖，乘興任詩狂。海內栽桃李，天涯荷稻粱。升沈門下意，誰道在蒼蒼。
贈侯侍禦
作者：楊巨源（唐）

步逸辭群跡，機真結遠心。敦詩揚大雅，映古酌高音。逃禍棲蝸舍，因醒解豸簪。紫蘭秋露濕，黃鶴晚天陰。舊業餘荒草，寒山出遠林。月明多宿寺，世亂重悲琴。霄漢時應在，詩書道未沈。坐期閶闔霽，雲暖一開襟。
懷德抒情寄上信州座主
作者：楊巨源（唐）

五馬江天郡，諸生淚共垂。宴餘明主德，恩在侍臣知。悵望緘雙鯉，龍鍾假一枝。玉峰遙寄夢，雲海暗傷離。幢蓋全家去，琴書首路隨。滄州值康樂，明月向元規。鵷鳳終淩漢，蛟龍會出池。蕙香因曙發，松色肯寒移。舉世瞻風藻，當朝揖羽儀。加餐門下意，溪水綠逶迤。
送杜郎中使君赴虔州
作者：楊巨源（唐）

迢遞南康路，清輝得使君。虎符秋領俗，鵷署早辭群。地遠仍連戍，城嚴本帶軍。傍江低檻月，當嶺滿窗雲。境勝閭閻間，天清水陸分。和詩將惠政，頌述九衢聞。
別鶴詞送令狐校書之桂府
作者：楊巨源（唐）

海鶴一為別，高程方窅然。影搖江漢路，思結瀟湘天。皎然仰白日，真姿棲紫煙。含情九霄際，顧侶五雲前。遐心屬清都，淒響激朱弦。超遙聞風雨，迢遞各山川。東南信多水，會合當有年。雌飛唳冥冥，此意何由傳。
夏日裴尹員外西齋看花
作者：楊巨源（唐）

笑向東來客，看花枉在前。始知清夏月，更勝豔陽天。露濕呈妝汙，風吹畏火燃。蔥蘢和葉盛，爛熳壓枝鮮。紅彩當鈴閣，清香到玉筵。蝶棲驚曙色，鶯語滯晴煙。得地殊堪賞，過時倍覺妍。芳菲遲最好，唯是謝家憐。
贈鄰家老將
作者：楊巨源（唐）

白首羽林郎，丁年戍朔方。陰天瞻磧落，秋日渡遼陽。大漠寒山黑，孤城夜月黃。十年依蓐食，萬裡帶金瘡。拂雪陳師祭，沖風立教場。箭飛瓊羽合，旗動火雲張。虎翼分營勢，魚鱗擁陣行。誓心清塞色，鬥血雜沙光。戰地晴輝薄，軍門曉氣長。寇深爭暗襲，關迥勒春防。身賤竟何訴，天高徒自傷。功成封寵將，力盡到貧鄉。雀老方悲海，鷹衰卻念霜。空餘孤劍在，開匣一沾裳。
和呂舍人喜張員外自北番回至境上，先寄二十韻
作者：楊巨源（唐）

割愛天文動，敦和國步安。仙姿歸舊好，戎意結新歡。並命瞻鵷鷺，同心揖蕙蘭。玉簫臨祖帳，金榜引徵鞍。廣陌雙旌去，平沙萬裡看。海雲侵鬢起，邊月向眉殘。突兀陰山迥，蒼茫朔野寬。毳廬同甲帳，韋橐比雕盤。義著親胡俗，儀全識漢官。地鄰冰鼠淨，天映燭龍寒。節異蘇卿執，弦殊蔡女彈。磧分黃渺渺，塞極黑漫漫。歡味羶腥列，徵聲by僸攢。歸期先雁候，登路劇鵬摶。上客離心遠，西宮草詔殫。麗詞傳錦綺，珍價掩琅玕。百兩開戎壘，千蹄入禦欄。瑞光麟閣上，喜氣鳳城端。尚德曾辭劍，柔兇本舞幹。茫茫鬥星北，威服古來難。
春日奉獻聖壽無疆詞十首
作者：楊巨源（唐）

文物京華盛，謳歌國步康。瑤池供壽酒，銀漢麗宸章。靈雨含雙闕，雷霆肅萬方。代推仙祚遠，春共聖恩長。鳳扆臨花暖，龍壚旁日香。遙知千萬歲，天意奉君王。鴛鷺彤庭際，軒車綺陌前。九城多好色，萬井半祥煙。人醉逢堯酒，鶯歌答舜弦。花明禦溝水，香暖禁城天。賜宴文逾盛，徵歌物更妍。無窮豔陽月，長照太平年。雲陛臨黃道，天門在碧虛。大明含睿藻，元氣抱宸居。戈偃徵苗後，詩傳宴鎬初。年華富仙苑，時哲滿公車。化入絪縕大，恩垂渙汗餘。悠然萬方靜，風俗揖華胥。玉漏飄青瑣，金鋪麗紫宸。雲山九門曙，天地一家春。瑞靄方呈賞，暄風本配仁。巖廊開鳳翼，水殿壓鼇身。文雅逢明代，歡娛及賤臣。年年未央闕，恩共物華新。垂拱乾坤正，歡心品類同。紫煙含北極，玄澤付東風。珠綴留晴景，金莖直曉空。發生資盛德，交泰讓全功。間氣登三事，祥光啟四聰。遐荒似川水，天外亦朝宗。代是文明晝，春當宴喜時。壚煙添柳重，宮漏出花遲。漢典方寬律，周官正採詩。碧宵傳鳳吹，紅旭在龍旗。造化膺神契，陽和沃聖思。無因隨百獸，率舞奉丹墀。睿德符玄化，芳情翊太和。日輪皇鑒遠，天仗聖朝多。曙色含金榜，晴光轉玉珂。中宮陳廣樂，元老進賡歌。蓮葉看龜上，桐花識鳳過。小臣空擊壤，滄海是恩波。物象朝高殿，簪裾溢上京。春當九衢好，天向萬方明。樂報簫韶發，杯看沆瀣生。芙蓉丹闕暖，楊柳玉樓晴。閶闔開中禁，衣裳儼太清。南山同聖壽，長對鳳凰城。日上蒼龍闕，香含紫禁林。晴光五雲疊，春色九重深。賞葉元和德，文垂雅頌音。景雲隨禦輦，顥氣在宸襟。永保無疆壽，長懷不戰心。聖朝多慶賜，瓊樹粉牆陰。化洽生成遂，功宣動植知。瑞凝三秀草，春入萬年枝。鳳掖嘉言進，鴛行喜氣隨。仗臨丹地近，衣對碧山垂。渥澤方柔遠，聰明本聽卑。願同東觀士，長對漢威儀。
銜魚翠鳥
作者：楊巨源（唐）

有意蓮葉間，瞥然下高樹。擘破得全魚，一點翠光去。
和鄭相公尋宣上人不遇
作者：楊巨源（唐）

方尋蓮境去，又值竹房空。幾韻飄寒玉，餘清不在風。
題範陽金臺驛
作者：楊巨源（唐）

六國唯求客，千金遂築臺。若令逢聖代，憔悴郭生回。
寄薛侍禦
作者：楊巨源（唐）

世上無窮事，生涯莫廢詩。何曾好風月，不是憶君時。
賦得灞岸柳留辭鄭員外
作者：楊巨源（唐）

楊柳含煙灞岸春，年年攀折為行人。好風倘借低枝便，莫遣青絲掃路塵。
折楊柳
作者：楊巨源（唐）

水邊楊柳麴塵絲，立馬煩君折一枝。惟有春風最相惜，殷勤更向手中吹。
雪中聽箏
作者：楊巨源（唐）

玉柱泠泠對寒雪，清商怨徵聲何切。誰憐楚客向隅時，一片愁心與弦絕。
盧龍塞行送韋掌記二首
作者：楊巨源（唐）

雨雪紛紛黑水外，行人共指盧龍塞。萬裡飛沙壓鼓鼙，三軍殺氣凝旌旆。陳琳書記本翩翩，料敵能兵奪酒泉。聖主好文兼好武，封侯莫比漢皇年。
題五老峰下費君書院
作者：楊巨源（唐）

解向花間栽碧松，門前不負老人峰。已將心事隨身隱，認得溪雲第幾重。
僧院聽琴
作者：楊巨源（唐）

禪思何妨在玉琴，真僧不見聽時心。離聲怨調秋堂夕，雲向蒼梧湘水深。
和武相公春曉聞鶯
作者：楊巨源（唐）

語恨飛遲天欲明，殷勤似訴有餘情。仁風已及芳菲節，猶向花溪鳴幾聲。
唐昌觀玉蕊花
作者：楊巨源（唐）

晴空素豔照霞新，香灑天風不到塵。持贈昔聞將白雪，蕊珠宮上玉花春。
山中主人
作者：楊巨源（唐）

十裡青山有一家，翠屏深處更添霞。若為說得溪中事，錦石和煙四面花。
太原贈李屬侍禦
作者：楊巨源（唐）

路入桑幹塞雁飛，棗郎年少有光輝。春風走馬三千里，不廢看花君繡衣。
崔娘詩
作者：楊巨源（唐）

清潤潘郎玉不如，中庭蕙草雪消初。風流才子多春思，腸斷蕭娘一紙書。
題雲師山房
作者：楊巨源（唐）

雲公蘭若深山裡，月明松殿微風起。試問空門清淨心，蓮花不著秋潭水。
城東早春
作者：楊巨源（唐）

詩家清景在新春，綠柳才黃半未勻。若待上林花似錦，出門俱是看花人。
秋日登亭贈薛侍禦
作者：楊巨源（唐）

潦倒從軍何取益，東西走馬暫同遊。梁王舊客皆能賦，今日因何獨怨秋。
石水詞二首
作者：楊巨源（唐）

銀罌深鎖貯清光，無限來人不得嘗。知共金丹爭氣力，一杯全勝五雲漿。山叟和雲劚翠屏，煎時分日檢仙經。天人持此扶衰病，勝得瑤池水一瓶。
答振武李逢吉判官
作者：楊巨源（唐）

近來時輩都無興，把酒皆言肺病同。唯有單於李評事，不將華髮負春風。
宮燕詞
作者：楊巨源（唐）

毛衣似錦語如弦，日暖爭高綺陌天。幾處野花留不得，雙雙飛向禦爐前。
贈崔駙馬
作者：楊巨源（唐）

百尺梧桐畫閣齊，簫聲落處翠雲低。平陽不惜黃金埒，細雨花驄踏作泥。
聽李憑彈箜篌二首
作者：楊巨源（唐）

聽奏繁弦玉殿清，風傳曲度禁林明。君王聽樂梨園暖，翻到雲門第幾聲。花咽嬌鶯玉漱泉，名高半在禦筵前。漢王欲助人間樂，從遣新聲墜九天。
臨水看花
作者：楊巨源（唐）

一樹紅花映綠波，晴明騎馬好經過。今朝幾許風吹落，聞道蕭郎最惜多。
觀妓人入道二首
作者：楊巨源（唐）

荀令歌鐘北裡亭，翠娥紅粉敞雲屏。舞衣施盡餘香在，今日花前學誦經。碧玉芳年事冠軍，清歌空得隔花聞。春來削髮芙蓉寺，蟬鬢臨風墮綠雲。
方城驛逢孟侍禦
作者：楊巨源（唐）

走馬溫湯直隼飛，相逢矍鑠理征衣。軍中得力兒男事，入驛從容見落暉。
題清涼寺
作者：楊巨源（唐）

憑檻霏微松樹煙，陶潛曾用道林錢。一聲寒磬空心曉，花雨知從第幾天。
酬令狐舍人
作者：楊巨源（唐）

曉禁蒼蒼換直還，暫低鸞翼向人間。亦知受業公門事，數仞丘牆不見山。
和令狐郎中
作者：楊巨源（唐）

題詩一代佔清機，秉筆三年直紫微。自稟道情齠齔異，不同蘧玉學知非。
美人春怨
作者：楊巨源（唐）

妾家巫峽陽，羅幌寢蘭堂。曉日臨窗久，春風引夢長。落釵仍掛鬢，微汗欲銷黃。縱便朦朧覺，魂猶逐楚王。
豔女詞
作者：楊巨源（唐）

露井桃花發，雙雙燕並飛。美人姿態裡，春色上羅衣。自愛頻開鏡，時羞欲掩扉。心知行路客，遙惹五香歸。
名姝詠
作者：楊巨源（唐）

阿嬌年未多，體弱效能和。怕重愁拈鏡，憐輕喜曳羅。臨津雙洛浦，對月兩嫦娥。獨有荊王殿，時時暮雨過。
送太和公主和蕃
作者：楊巨源（唐）

北路古來難，年光獨認寒。朔雲侵鬢起，邊月向眉殘。蘆井尋沙到，花門度磧看。燻風一萬裡，來處是長安。
秋日韋少府廳池上詠石
作者：楊巨源（唐）

主人得幽石，日覺公堂清。一片池上色，孤峰雲外情。舊溪紅蘚在，秋水綠痕生。何必澄湖徹，移來有令名。
失題
作者：楊巨源（唐）

何事慰朝夕，不逾詩酒情。山河空道路，蕃漢共刀兵。禮樂新朝市，園林舊弟兄。向風一點淚，塞晚暮江平。
春日題龍門香山寺
作者：楊巨源（唐）

眾香天上梵王宮，鐘磬寥寥半碧空。清景乍開松嶺月，欲盡出尋那可得，三千世界本無窮。
寄申州盧拱使君
作者：楊巨源（唐）

領郡仍聞總虎貔，致身還是見男兒。小船隔水催桃葉。大鼓當風舞柘枝。酒坐微酣諸客倒，球場慢撥幾人隨。從來樂事憎詩苦，莫放窗中遠岫知。
郊居秋日酬奚贊府見寄
作者：楊巨源（唐）

繁菊照深居，芳香春不如。聞尋周處士，知伴庾尚書。日晚汀洲曠，天晴草木疏。閑言揮麈柄，清步掩蝸廬。野老能親牧，高人念遠漁。幽叢臨古岸，輕葉度寒渠。暮色無狂蝶，秋華有嫩蔬。若為酬郢曲，從此愧璠璵。
聖恩洗雪鎮州寄獻裴相公
作者：楊巨源（唐）

天借春光洗綠林，戰塵收盡見花陰。好生本是君王德，井陘昨日雙旗入，蕭相無言淚濕襟。
賀田僕射子弟榮拜金吾
作者：楊巨源（唐）

五侯恩澤不同年，叔侄朱門rV槊連。鳳沼九重相喜氣，為數麒麟高閣上，誰家父子勒燕然。
和裴舍人觀田尚書出獵
作者：楊巨源（唐）

聖代司空比玉清，雄藩觀獵見皇情。雲禽已覺高無益，今朝始賀將軍貴，紫禁詩人看旆旌。
送李舍人歸蘭陵裡
作者：楊巨源（唐）

清詞舉世皆藏篋，美酒當山為滿樽。三畝嫩蔬臨綺陌，惟有道情常自足，啟期天地易知恩。
同太常尉遲博士闕下待漏
作者：楊巨源（唐）

沉沉延閣抱丹墀，松色苔花顥露滋。爽氣曉來青玉甃，此地含香從白首，馮唐何事怨明時。
見薛侍禦戴不損裹帽子因贈
作者：楊巨源（唐）

潘郎對青鏡，烏帽似新裁。曉露鴉初洗，春荷葉半開。堪將護巾櫛，不獨隔塵埃。已見籠蟬翼，無因映鹿胎。何人呈巧思，好手自西來。有意憐衰醜，煩君致一枚。
胡二十拜戶部兼判度支
作者：楊巨源（唐）

清機果被公材撓，雄拜知承聖主恩。廟略已調天府實，為愛山前新蔔第，不妨風月事琴樽。
元日呈李逢吉舍人
作者：楊巨源（唐）

華夷文物賀新年，霜仗遙排鳳闕前。一片彩霞迎曙日，共說正初當聖澤，試過西掖問群賢。
和杜中丞西禪院看花
作者：楊巨源（唐）

一林堆錦映千燈，照眼牽情慾不勝。知倚晴明嬌自足，深處最憐鶯蹂踐，懶時先被蝶侵淩。對持真境應無取，幽含晚態憐丹桂，盛續春光識紫藤。每到花枝獨惆悵，
句
作者：楊巨源（唐）

三刀夢益州，一箭取遼城。。伊陟無聞祖，韋賢不到孫。
送前汝州李侍禦罷歸宣城
作者：許棠（唐）

吟詩早得名，戴豸又加榮。下國閑歸去，他人少此情。雲移寒嶠出，燒夾夜江明。重引池塘思，還登謝脁城。
失題
作者：許棠（唐）

獨夜長城下，孤吟近北辰。半天初去雁，窮磧遠來人。月黯氛埃積，風羶帳幕鄰。惟聞防虜寇，不語暗傷神。
送裴拾遺宰下邽
作者：許棠（唐）

受謫因廷諫，茲行不出關。直廬辭玉陛，上馬向仙山。地古桑麻廣，城偏僕禦閑。縣齋高枕臥，猶夢犯天顏。
隗囂宮晚望
作者：許棠（唐）

西顧伊蘭近，方驚滯極邊。水隨空穀轉，山向夕陽偏。磧鳥多依地，胡雲不滿天。秋風動衰草，只覺犬羊羶。
江上行
作者：許棠（唐）

片席隨高鳥，連天積浪間。葦寬雲不匝，風廣雨無閑。戍影臨孤浦，潮痕在半山。東原歸未得，荏苒滯江關。
登山
作者：許棠（唐）

信步上鳥道，不知身忽高。近空無世界，當楚見波濤。頂峭松多瘦，崖懸石盡牢。獼猴呼獨散，隔水向人號。
哭宣城元徵君
作者：許棠（唐）

高眠終不起，遠趣固難知。琴劍今無主，園林舊許誰。苔封僧坐石，葦漲鶴翹池。後代傳青史，方欽道德垂。
寄建州姚員外
作者：許棠（唐）

誣譖遭遐謫，明君即自知。鄉遙辭劍外，身獨向天涯。嶺堠蠻雲積，閩空瘴雨垂。南來終不遂，日探北歸期。
送厲校書從事鳳翔
作者：許棠（唐）

赴闢依丞相，超榮事豈同。城池當隴右，山水是關中。日有來巴使，秋高出塞鴻。旬休隨大旆，應到九成宮。
春夜同厲文學先輩會宿
作者：許棠（唐）

江漢久分路，京關重聚吟。更為他夜約，方盡昔年心。月隔明河遠，花藏宿鳥深。無眠將及曙，多是說山陰。
長安書情
作者：許棠（唐）

疏散過閒人，同人不在秦。近來驚白髮，方解惜青春。僻寺居將遍，權門到絕因。行藏如此輩，何以謂謀身。
過故洛城
作者：許棠（唐）

七百數還窮，城池一旦空。夕陽唯照草，危堞不勝風。岸斷河聲別，田荒野色同。去來皆過客，何處問遺宮。
寄廬山賈處士
作者：許棠（唐）

時泰亦高眠，人皆謂不然。窮經休望闢，餌術止期仙。彭蠡波涵月，爐峰雪照天。常聞風雨夜，到曉在漁船。
下第東歸留別鄭侍郎
作者：許棠（唐）

無才副至公，豈是命難通。分合吟詩老，家宜逐浪空。別心懸闕下，歸念極吳東。唯畏重回日，初情恐不同。
泗上早發
作者：許棠（唐）

獨起無人見，長河夜泛時。平蕪疑自動，落月似相隨。楚外離空早，關西去已遲。漁歌聞不絕，卻軫洞庭思。
贈天臺僧
作者：許棠（唐）

赤城霞外寺，不忘舊登年。石上吟分海，樓中語近天。重遊空有夢，再隱定無緣。獨夜休行道，星辰靜照禪。
冬夜與友人會宿
作者：許棠（唐）

君初離雁塞，我久滯雕陰。隔閏俱勞夢，通宵各話心。禁風吹漏出，原樹映星沉。白晝常多事，無妨到曉吟。
送元遂上人歸吳中
作者：許棠（唐）

落發在王畿，承恩著紫衣。印心誰受請，講疏自攜歸。泛浦龍驚錫，禪雲虎繞扉。吳中知久別，庵樹想成圍。
贈志空上人
作者：許棠（唐）

了了在心中，南宗與北宗。行高無外染，骨瘦是真容。飯野盂埋雪，禪雲杖倚松。常修不住性，必擬老何峰。
邊城晚望
作者：許棠（唐）

廣漠杳無窮，孤城四面空。馬行高磧上，日墮迥沙中。逼曉人移帳，當川樹列風。迢迢河外路，知直去崆峒。
汴上暮秋
作者：許棠（唐）

獨立長堤上，西風滿客衣。日臨秋草廣，山接遠天微。岸葉隨波盡，沙雲與鳥飛。秦人寧有素，去意自知歸。
春日言懷
作者：許棠（唐）

東風萬物新，獨未到幽人。賦命自多蹇，陽和非不均。五陵三月暮，百越一家貧。早誤閑眠處，無愁異此身。
奉天寒食書事
作者：許棠（唐）

處處無煙火，人家似暫空。曉林花落雨，寒穀鳥啼風。故里芳洲外，殘春甸服中。誰知獨西去，步步泣途窮。
長安寓居
作者：許棠（唐）

貧寄帝城居，交朋日自疏。愁迎離磧雁，夢逐出關書。經雨蟬聲盡，兼風杵韻餘。誰知江徼塞，所憶在樵漁。
寫懷
作者：許棠（唐）

此生居此世，堪笑複堪悲。在處有岐路，何人無別離。長當多難日，愁過少年時。窮達都判了，休閒鑷白髭。
白菊
作者：許棠（唐）

所尚雪霜姿，非關落帽期。香飄風外別，影到月中疑。發在林凋後，繁當露冷時。人間稀有此，自古乃無詩。
中秋夜對月
作者：許棠（唐）

月月勢皆圓，中秋朗最偏。萬方期一夕，到曉是經年。影蔽星芒盡，光分物狀全。惟應苦吟者，目斷向遙天。
陪郢州張員外宴白雪樓
作者：許棠（唐）

高情日日閑，多宴雪樓間。灑檻江幹雨，當筵天際山。帶帆分浪色，駐樂話朝班。豈料羈浮者，樽前得解顏。
和薛侍禦題興善寺松
作者：許棠（唐）

何年劚到城，滿國響高名。半寺陰常匝，鄰坊景亦清。代多無朽勢，風定有餘聲。自得天然狀，非同澗底生。
題鄭侍郎巖隱十韻
作者：許棠（唐）

朝退常歸隱，真修大隱情。園林應得趣，巖谷自為名。野步難尋寺，閑吟少在城。樹藏幽洞黑，花照遠村明。海石分湖路，風泉遞雨聲。性高憐散逸，官達厭公卿。架引藤重長，階延筍迸生。青門無到客，紫閣有來鶯。物外身雖隱，區中望本清。終難依此境，坐臥避鈞衡。
宿靈山蘭若
作者：許棠（唐）

江心天半寺，一夕萬緣空。地出浮雲上，星搖積浪中。滴漚垂閣雨，吹檜送帆風。旦夕聞清磬，唯應是釣翁。
親仁裡雙鷺
作者：許棠（唐）

雙去雙來日已頻，只應知我是江人。對欹雪頂思尋水，天然不與凡禽類，傍砌聽吟性自馴。
成紀書事二首
作者：許棠（唐）

東吳遠別客西秦，懷舊傷時暗灑巾。滿野多成無主塚，閑與將軍議戎事，伊蘭猶未絕胡塵。蹉跎遠入犬羊中，荏苒將成白首翁。三楚田園歸未得，難問開元向前事，依稀猶認隗囂宮。
秦中遇友人
作者：許棠（唐）

半生南走複西馳，愁過楊朱罷泣岐。遠夢亦羞歸海徼，旦暮唯聞語徵戰，看看已欲廢吟詩。
過分水嶺
作者：許棠（唐）

隴山高共鳥行齊，瞰險盤空甚躡梯。雲勢崩騰時向背，此去秦川無別路，隔崖窮穀卻難迷。
講德陳情上淮南李僕射八首
作者：許棠（唐）

天降賢人佐聖時，自然聲教滿華夷。英明不獨中朝仰，梁城東下雖經戰，風俗猶傳守舊規。多朝軒冕冠乾坤，四海皆推聖最尊。楚玉已曾分卞玉，嘗念蒼生如赤子，九州無處不霑恩。未領春闈望早清，況聯戎閫控強兵。風威遍佈江山靜，東南自此全無事，只為期年政已成。帝念淮壖疫疹頻，牢籠山海委名臣。古來比德由無侶，多年疲瘵全蘇息，須到謳謠日滿秦。三紀吟詩望一名，丹霄待得白頭成。已期到老還沾祿，朱門舊是登龍客，初脫魚鱗膽尚驚。東來淮海拜旌旟，不把公卿一字書。曾侍晚齋吟對雪，唯恥舊橋題處在，榮歸無計似相如。平生南北逐蓬飄，待得名成鬢已凋。寒浦一從拋釣艇，愁策羸蹄更歸去，亂山流水滿翻潮。丹霄空把桂枝歸，白首依前著布衣。當路公卿誰見待，應念無媒居選限，二年須更守漁磯。
獻獨孤尚書
作者：許棠（唐）

虛拋南楚滯西秦，白首依前衣白身。退鷁已經三十載，今日鞠躬高旆下，欲傾肝膽杳無因。
將過單於
作者：許棠（唐）

荒磧連天堡戍稀，日憂蕃寇卻忘機。江山不到處皆到，並州去路殊迢遞，風雨何當達近畿。